**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Osme posebne sjednice Narodne skupštine Republike Srpske,**

**održane 16, 17. i 18. decembra 2019. godine**

Osma posebna sjednica Narodne skupštine Republike Srpske održana je 16, 17. i 18. decembra 2019. godine u Banjoj Luci.

Predsjednik Narodne skupštine Republike Srpske Nedeljko Čubrilović (u daljnjem tekstu: predsjednik) otvorio je Osmu posebnu sjednicu i konstatovao da postoji kvorum, te da su odsustvo sa sjednice najavili narodni poslanici: Dalibor Stević, Srđan Todorović, Zoran Tegeltija, Milenko Vićanović, Igor Crnadak, Ljubiša Krunić, Edin Ramić i Senad Bratić.

Na početku sjednice predsjednik je obavijestio prisutne da će se raditi u poslovnički predviđenom radnom vremenu sa mogućnošću produženja, a da će *dan za glasanje* biti po apsolviranim tačkama dnevnog reda.

Sjednica je zakazana na zahtjev Vlade Republike Srpske, u skladu sa članom 171 stav 1 i članom 172 Poslovnika Narodne skupštine Republike Srpske.

Predsjednik je obavijestio prisutne da nije bilo zahtjeva za izmjenu i dopunu predloženog dnevnog reda, te se prešlo na utvrđivanje dnevnog reda Osme posebne sjednice Narodne skupštine Republike Srpske.

Narodna skupština Republike Srpske je usvojila

**DNEVNI RED**

1. Prijedlog Programa ekonomskih reformi Republike Srpske za period 2020–2022. godina, po hitnom postupku;
2. Prijedlog budžeta Republike Srpske za 2020. godinu, po hitnom postupku;
3. Prijedlog zakona o izvršenju budžeta Republike Srpske za 2020. godinu, po hitnom postupku;
4. Prijedlog zakona o izmjenama Zakona o doprinosima, po hitnom postupku;
5. Prijedlog odluke o iznosu garancija koje može izdati Republika Srpska u 2020. godini;
6. Prijedlog odluke o dugoročnom zaduživanju Republike Srpske u 2020. godini;
7. Prijedlog odluke o kratkoročnom zaduživanju Republike Srpske emisijom trezorskih zapisa za 2020. godinu

*sa* ***47 glasova ''za'', nijednim “protiv'' i 15 ''uzdržanih''.***

Nakon toga se prešlo na razmatranje tačaka dnevnog reda.

**Ad – 1: Prijedlog programa ekonomskih reformi Republike Srpske za period 2020–2022. godina, po hitnom postupku**

Prije davanja riječi predlagaču za uvodno izlaganje po ovoj tački dnevnog reda, Narodna skupština se izjasnila o zahtjevu predsjednika Vlade da njegovo obraćanje traje do 60 minuta i isti je usvojen sa *47 glasova ''za'', četiri ''protiv'' i 11 ''uzdržanih''.*

U ime predlagača uvodno izlaganje po ovoj tački dnevnog reda podnio je Radovan Višković, predsjednik Vlade Republike Srpske.

Odbor za finansije i budžet, Odbor za privredu, Odbor za obrazovanje, nauku, kulturu i informisanje, Odbor za zdravstvo, rad i socijalnu politiku, Odbor za poljoprivredu, šumarstvo i vodoprivredu, Odbor za trgovinu i turizam i Odbor za praćenje stanja u oblasti penzijsko-invalidskog osiguranja su razmatrali navedeni prijedlog programa ekonomskih reformi i podnijeli Narodnoj skupštini izvještaje u kojima konstatuju da se isti razmatra na Osmoj posebnoj sjednici.

Prije prelaska na raspravu, Kolegijum Narodne skupštine je odobrio obraćanje: direktoru Privredne komore Republike Srpske g. Peri Ćoriću, predsjedniku Konfederacije sindikata Republike Srpske g. Željki Tepavčeviću, predsjedniku Unije poslodavaca Republike Srpske g. Saši Triviću i generalnom sekretaru Saveza sindikata Republike Srpske g. Goranu Stankoviću.

U poslaničkoj raspravi učestvovali su: Duško Ivić, Draško Stanivuković, Jelena Trivić, Milan Tubin, Srđan Mazalica, Milan Švraka, Ivanka Marković, Slavko Gligorić, Igor Žunić, Dragan Galić, Gordana Vidović, Dušica Šolaja, Spomenka Stevanović, Radovan Vuković, Maksim Skoko, Zoran Vidić, Tomica Stojanović, Nedeljko Glamočak, Ljubiša Krunić, Željka Stojičić, Ranka Perić Romić, Valerija Lakić, Nebojša Vukanović, Davor Šešić i Miladin Stanić.

Vlada Republike Srpske je podnijela amandmane koji su postali sastavni dio Prijedloga programa.

Klub poslanika SDS je podnio amandman.

Zaključena je rasprava.

Završnu riječ po ovoj tački dnevnog reda dao je Radovan Višković, predsjednik Vlade Republike Srpske.

*U* ***danu za glasanje,*** 18. decembra 2019. godine, Narodna skupština Republike Srpske je pristupila izjašnjenju po amandmanu i Odluci o usvajanju Programa ekonomskih reformi, i to:

Po prijedlogu amandmana Kluba poslanika SDS, ispred Vlade kao predlagača, izjasnio se Radovan Višković, predsjednik Vlade Republike Srpske:

* amandman nije prihvaćen.

Nakon neprihvatanja amandmana od strane predlagača Prijedloga programa, Klub poslanika SDS nije tražio izjašnjenje o amandmanu.

***Odluka o usvajanju* *Programa ekonomskih reformi Republike Srpske za period 2020–2022. godina, po hitnom postupku je usvojena sa 51 glasom ''za'', osam ''protiv'' i sedam ''uzdržanih''.***

**Ad – 2: Prijedlog budžeta Republike Srpske za 2020. godinu, po hitnom postupku**

U ime predlagača uvodno izlaganje po ovoj tački dnevnog reda podnijela je Zora Vidović, ministar finansija.

Odbor za privredu, Odbor za obrazovanje, nauku, kulturu i informisanje, Odbor za zdravstvo, rad i socijalnu politiku, Odbor za poljoprivredu, šumarstvo i vodoprivredu, Odbor za trgovinu i turizam, Odbor za praćenje stanja u oblasti penzijsko-invalidskog osiguranja, Odbor za boračko-invalidsku zaštitu, Odbor za reviziju, Administrativna komisija, Odbor za pitanja djece, mladih i sporta, Odbor za finansije i budžet, Odbor za zaštitu prava izbjeglica, raseljenih lica i povratnika i Odbor jednakih mogućnosti su razmatrali navedeni prijedlog budžeta Republike Srpske i podnijeli Narodnoj skupštini izvještaje u kojima konstatuju da se isti razmatra na Osmoj posebnoj sjednici.

Prije prelaska na raspravu, Kolegijum Narodne skupštine je odobrio obraćanje u trajanju do 10 minuta predsjedniku Boračke organizacije Republike Srpske g. Milomiru Savčiću i predsjedniku Udruženja penzionera Republike Srpske g. Radi Rakulju.

U poslaničkoj raspravi učestvovali su: Jelena Trivić, Draško Stanivuković, Davor Šešić, Dragoslav Kabić, Gordana Vidović, Miladin Stanić, Senad Bratić, Igor Žunić, Tomica Stojanović, Željka Stojičić, Zoran Vidić, Željko Babić, Ljubiša Krunić, Milan Tubin, Nedeljko Glamočak i Nebojša Vukanović.

Klubovi poslanika SNSD, DNS, SP, Demos, NDP i US su podnijeli četiri amandmana.

Klub poslanika SDS je podnio devet amandmana.

Klub poslanika PDP je podnio amandman.

Narodni poslanik Ivanka Marković je podnijela dva amandmana.

Poslanička grupa Zajedno za BiH je podnijela tri amandmana.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje,*** 18. decembra 2019. godine, Narodna skupština Republike Srpske je pristupila izjašnjenju po amandmanima i Odluci o usvajanju budžeta Republike Srpske, i to:

Po prijedlogu amandmana klubova poslanika SNSD, DNS, SP, Demos, NDP i US, ispred Vlade kao predlagača, izjasnila se Zora Vidović, ministar finansija:

* amandman 1 – prihvaćen,
* amandman 2 – prihvaćen,
* amandman 3 – prihvaćen i
* amandman 4 – prihvaćen.

Po prijedlogu amandmana Kluba poslanika SDS, ispred Vlade kao predlagača, izjasnila se Zora Vidović, ministar finansija:

* amandman 1 – nije prihvaćen,
* amandman 2 – nije prihvaćen,
* amandman 3 – nije prihvaćen,
* amandman 4 – nije prihvaćen,
* amandman 5 – nije prihvaćen,
* amandman 6 – nije prihvaćen,
* amandman 7 – nije prihvaćen,
* amandman 8 – nije prihvaćen i
* amandman 9 – nije prihvaćen.

Nakon neprihvatanja amandmana od strane predlagača Prijedloga budžeta, Klub poslanika SDS je tražio izjašnjenje po amandmanima 1, 5 i 9, i pristupilo se glasanju:

* amandman 1 – nije prihvaćen (*13 glasova ''za'', nijedan ''protiv'', 36 ''uzdržanih''*),
* amandman 5 – nije prihvaćen (*13 glasova ''za'', nijedan ''protiv'', 36 ''uzdržanih''*) i
* amandman 9 – nije prihvaćen (*13 glasova ''za'', nijedan ''protiv'', 37 ''uzdržanih''*).

Po prijedlogu amandmana Kluba poslanika PDP, ispred Vlade kao predlagača, izjasnila se Zora Vidović, ministar finansija:

* amandman nije prihvaćen.

Nakon neprihvatanja amandmana od strane predlagača Prijedloga zakona, Klub poslanika PDP je tražio izjašnjenje po amandmanu:

* amandman nije prihvaćen (*13 glasova ''za'', nijedan ''protiv'', 31 ''uzdržan''*).

Po prijedlogu amandmana narodnog poslanika Ivanke Marković, ispred Vlade kao predlagača, izjasnila se Zora Vidović, ministar finansija:

* amandman 1 i amandman 2 su djelimično prihvaćeni kroz amandmane Kluba poslanika SNSD.

Predlagač amandmana nije bio prisutan u *''danu za glasanje'',* te su ovi amandmani prihvaćeni kao stav Vlade da su djelimično usvojeni.

Po prijedlogu amandmana Poslaničke grupe Zajedno za BiH, ispred Vlade kao predlagača, izjasnila se Zora Vidović, ministar finansija:

* amandman 1 – prihvaćen,
* amandman 2 – prihvaćen i
* amandman 3 – prihvaćen.

Zatim se Narodna skupština izjasnila o Odluci o prijevremenom stupanju na snagu Odluke o usvajanju budžeta:

***Odluka o prijevremenom stupanju na snagu Odluke o usvajanju budžeta Republike Srpske za 2020. godinu je usvojena sa 51 glasom ''za'', 13 ''protiv'' i nijednim ''uzdržanim''.***

***Odluka o usvajanju budžeta Republike Srpske za 2020. godinu je usvojena sa 52 glasa ''za'', 13 ''protiv'' i nijednim ''uzdržanim''.***

**Ad – 3: Prijedlog zakona o izvršenju budžeta Republike Srpske za 2020. godinu, po hitnom postupku**

U ime predlagača uvodno izlaganje podnijela je Zora Vidović, ministar finansija.

Zakonodavni odbor, Odbor za finansije i budžet, Odbor za praćenje stanja u oblasti penzijsko-invalidskog osiguranja i Odbor za trgovinu su razmatrali navedeni prijedlog zakona i podnijeli Narodnoj skupštini izvještaje u kojima konstatuju da se isti razmatra na Osmoj posebnoj sjednici.

U poslaničkoj raspravi učestvovali su Zoran Vidić i Miladin Stanić.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje,***18. decembra 2019. godine, Narodna skupština Republike Srpske je pristupila izjašnjenju o Odluci o prijevremenom stupanju na snagu i Prijedlogu zakona, i to:

***Odluka o prijevremenom stupanju na snagu Zakona o izvršenju budžeta Republike Srpske za 2020. godinu je usvojena sa 52 glasa ''za'', sedam ''protiv'' i šest ''uzdržanih''.***

***Zakon o izvršenju budžeta Republike Srpske za 2020. godinu je usvojen sa 54 glasa ''za'', dva ''protiv'' i 10 ''uzdržanih''.***

**Ad-4: Prijedlog zakona o izmjenama Zakona o doprinosima, po hitnom postupku**

U ime predlagača uvodno izlaganje podnijela je Zora Vidović, ministar finansija.

Zakonodavni odbor, Odbor za finansije i budžet, Odbor za privredu i Odbor za praćenje stanja u oblasti penzijsko-invalidskog osiguranja su razmatrali navedeni prijedlog zakona i podnijeli Narodnoj skupštini izvještaje u kojima konstatuju da se isti razmatra na Osmoj posebnoj sjednici.

U poslaničkoj raspravi učestvovali su: Zoran Vidić, Jelena Trivić, Miladin Stanić, Željka Stojičić, Draško Stanivuković i Radovan Višković.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje,***18. decembra 2019. godine, Narodna skupština Republike Srpske je pristupila izjašnjenju o Odluci o prijevremenom stupanju na snagu i Prijedlogu zakona, i to:

***Odluka o prijevremenom stupanju na snagu Zakona o izmjenama Zakona o doprinosima je usvojena sa 60 glasova ''za'', jednim ''protiv'' i dva ''uzdržana''.***

***Zakon o izmjenama Zakona o doprinosima je usvojen sa 62 glasa ''za'', nijednim ''protiv'' i dva ''uzdržana''.***

**Ad-5: Prijedlog odluke o iznosu garancija koje može izdati Republika Srpska u 2020. godini**

U ime predlagača uvodno izlaganje podnijela je Zora Vidović, ministar finansija.

Odbor za finansije i budžet, Zakonodavni odbor i Odbor za privredu su razmatrali navedeni prijedlog odluke i podnijeli Narodnoj skupštini izvještaje u kojima konstatuju da se isti razmatra na Osmoj posebnoj sjednici.

U poslaničkoj raspravi učestvovali su: Miladin Stanić, Draško Stanivuković i Zoran Vidić.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje,***18. decembra 2019. godine, Narodna skupština Republike Srpske je pristupila izjašnjenju o odlukama, i to:

***Odluka o prijevremenom stupanju na snagu Odluke o iznosu garancija koje može izdati Republika Srpska u 2020. godini je usvojena sa 52 glasa ''za'', 13 ''protiv'' i jednim ''uzdržanim''.***

***Odluka o iznosu garancija koje može izdati Republika Srpska u 2020. godini je usvojena sa 52 glasa ''za'', 13 ''protiv'' i dva ''uzdržana''.***

**Ad-6: Prijedlog odluke o dugoročnom zaduživanju Republike Srpske u 2020. godini**

U ime predlagača uvodno izlaganje podnijela je Zora Vidović, ministar finansija.

Zakonodavni odbor i Odbor za finansije i budžet su razmatrali navedeni prijedlog odluke i podnijeli Narodnoj skupštini izvještaje u kojima konstatuju da se isti razmatra na Osmoj posebnoj sjednici.

U poslaničkoj raspravi učestvovali su Jelena Trivić i Draško Stanivuković.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje,***18. decembra 2019. godine, Narodna skupština Republike Srpske je pristupila izjašnjenju o odlukama, i to:

***Odluka o prijevremenom stupanju na snagu Odluke o dugoročnom zaduživanju Republike Srpske u 2020. godini je usvojena sa 51 glasom ''za'', 13 ''protiv'' i dva ''uzdržana''.***

***Odluka o dugoročnom zaduživanju Republike Srpske u 2020. godini je usvojena sa 52 glasa ''za'', 12 ''protiv'' i dva ''uzdržana''.***

**Ad-7: Prijedlog odluke o kratkoročnom zaduživanju Republike Srpske emisijom trezorskih zapisa za 2020. godinu**

U ime predlagača uvodno izlaganje podnijela je Zora Vidović, ministar finansija.

Odbor za finansije i budžet i Zakonodavni odbor su razmatrali navedeni prijedlog odluke i podnijeli Narodnoj skupštini izvještaje u kojima konstatuju da se isti razmatra na Osmoj posebnoj sjednici.

U poslaničkoj raspravi učestvovali su: Jelena Trivić, Milan Tubin, Draško Stanivuković i Radovan Višković.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje,***18. decembra 2019. godine, Narodna skupština Republike Srpske je pristupila izjašnjenju o odlukama, i to:

***Odluka o prijevremenom stupanju na snagu Odluke o kratkoročnom zaduživanju Republike Srpske emisijom trezorskih zapisa za 2020. godinu je usvojena sa 52 glasa ''za'', 13 ''protiv'' i dva ''uzdržana''.***

***Odluka o kratkoročnom zaduživanju Republike Srpske emisijom trezorskih zapisa za 2020. godinu je usvojena sa 52 glasa ''za'', 12 ''protiv'' i dva ''uzdržana''.***

U ***danu za glasanje***, 18. decembra 2019. godine, odsutni su bili sljedeći narodni poslanici: Zoran Tegeltija, Vlado Đajić, Krsto Jandrić, Aleksandar Glavaš, Igor Crnadak, Perica Bundalo, Milan Švraka, Branko Butulija, Darko Babalj, Tomica Stojanović, Željko Babić, Milan Radović, Edin Ramić, Dragan Galić, Dragan Čavić i Ivanka Marković.

Ovim je okončan rad po dnevnom redu Osme posebne sjednice Narodne skupštine Republike Srpske.

Sastavni dio ovog zapisnika je prepis tonskog zapisa Osme posebne sjednice Narodne skupštine Republike Srpske od 410 stranica.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Nedeljko Čubrilović***